Diari Oficial de la Generalitat Valenciana


Sumari del DOGV 973, del 30-12-1988 (1988/812812)

ORDRE de 27 de desembre de 1988, de la Conselleria de Cultura, Educació i Ciència, per la qual es dicten instruccions sobre concerts educatius prevists en la Llei Orgànica 8/1985, de 3 de juliol, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/12/27/(2)/dof/vci/html**

### Dades del document

Número de DOGV
:   973

Data del DOGV
:   30-12-1988

Secció del DOGV
:   DISPOSICIONS GENERALS

Número del document
:   1988/812812


Data del document
:   27-12-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 27 de desembre de 1988, de la Conselleria de Cultura, Educació i Ciència, per la qual es dicten instruccions sobre concerts educatius previstos en la Llei Orgànica 8/1985, de 3 de juliol, a la Comunitat Valenciana.  
Estant previst que en acabar el present curs acadèmic 1988/89, finalitzarà el període transitori d'implantació del Règim de Concerts Educatius en els centres docents privats de la Comunitat Valenciana, quart finalitzarà el termini de tres anys fixats en la Disposició Primera del Reglament de Normes Bàsiques sobre Concerts Educatius, aprovat pel Reial Decret 2377/85, de 18 de desembre. Cal, per iniciar una plena aplicació de l'esmentat règim, dictar les instruccions del caràcter procedimental que, segons que preveu i fent ús de la Llei Orgànica 8/1985, de 3 de juliol, Reguladora del dret a l'Educació i l'esmentat Reglament de Normes Bàsiques, permetran la renovació dels concerts educatius vigents, per part dels centres docents concerts que així ho desitgen.  
D'altra banda, cal fixar també les instruccions precises per tal que aquells centres que fins ara no s'havien incorporat al règim de concerts educatius, s'hi puguen acollir, segons que disposa la Llei Orgànica Reguladora del Dret a l'Educació, així com el procediment de modificació, si pertoca, dels concerts que s'establiran.  
Per tot això, i fent ús de les funcions assenyalades en l'article 35 de la Llei de Govern Valencià,  
ORDENE:  
1. De la renovació dels concerts educatius  
Primer  
Els centres docents privats que, segons que preveu la Llei Orgànica Reguladora del Dret a l?Educació i el Reglament de Normes Bàsiques sobre Concerts Educatius, desitgen renovar el concert educatiu que actualment tenen subscrit amb l'Administració Educativa, ho sol·licitaran a la Conselleria de Cultura, Educació i Ciència.  
Els concerts educatius actualment vigents, subscrits per centres que no sol·liciten la renovació en el termini indicat, o aquesta s'hi denegue, s'extingiran automàticament en acabar el present curs acadèmic 1988/89, segons que estableix el Reglament de Normes Bàsiques sobre Concerts Educatius.  
Segon  
Els concerts educatius es renovaran quan el Centre haja obtingut l'autorització definitiva, i si s'escau la classificació  
definitiva, cumplesca els requisits que determinaren l'aprovació i hi hagen consignacions pressupostàries disponibles. En aquest últim supòsit s'aplicaran els criteris de preferència a què fa referència l'article 48,3 de la Llei Orgànica 8/1985, de 3 de juliol.  
Tercer  
Les sol·licituds es presentaran al Servei Territorial de Cultura i Educació en l?àmbit territorial del qual s'ubiquen els Centres docents, dins del termini de 30 dies naturals següents a la publicació de la present Ordre.  
Els models de sol·licitud podran arreplegar-se en les dependències del Servei Territorial corresponent.  
A la sol·licitud s'indicaran totes les dades que es relacionen amb la situació del Centres sol·licitants així com: titularitat, tipus d'autorització o classificació, nombre d'unitats o llocs escolars autoritzats i en funcionament i s'hi adjuntarà la documentació que acredite que continuen complint els requisits que determinaren l'aprovació del concert i les variacions hagudes en el Centre per alteració del nombre d'unitats o per altres circumstàncies individualitzades que poden afectar el Concert.  
Les sol·licitud seran suscrites per les persones que figuren com a titulars en el Registre Especial de Centres .En el cas de persones jurídiques, la sol·licitud haura de ser firmada per qui tinga la representació davant la Conselleria de Cultura, Educació i Ciència.  
Quart  
Els Directors Territorials de Cultura i Educació, després de verificar les dades incloses en les sol·licituds i documents que les acompanyen, les trametrà, amb el seu informe abans de l'1 de març de 1989, a la Direcció General de Centres i Promoció Educativa, la qual, quan pertoque, informarà d'allò que se sol·licitava i formularà davant del Conseller de Cultura, Educació i Ciència la proposta d'aprovació o denegació, prèvia l'audiència de l?interessat, si pertoca.  
L'aprovació o denegació de la renovació dels concerts tindrà lloc abans del 15 d'abril de 1.989 i es publicarà en el Diari Oficial de la Generalitat Valenciana i serà notificada als interessats.  
Cinquè  
La denegació de la renovació serà motivada i, en aquest cas, podrà acordar-se amb el titular del centre la pròrroga de concert per un any només, sempre que el centre cobresca necessitats urgents d'escolarització.  
sisè  
La renovació dels concerts s'acordarà tenint en compte, a instància de part o d'ofici, les variacions que s'hagen pogut produir en els centres, per alteració del nombre d'unitats o per altres circumstàncies individualitzades.  
Setè  
Els concerts la renovació dels quals s'acorda tindran una duració de quatre anys, a partir del curs acadèmic 1.989/90, i es formalitzaran abans del 15 de maig de 1.989 en el corresponent document administratiu, segons que preveu l'article 25 del Reglament de Normes Bàsiques sobre Concerts Educatius.  
II. De la incorporació al règim de concerts educatius  
vuitè  
Els Centres docents que desitgen incorporar-se al règim de concerts educatius, ho sol·licitaran a la Conselleria de Cultura, Educació i Ciència en el mes de gener anterior al començament del curs en què volen la incorporació.  
Independentment del curs en què s'inicie la vigència del concert educatiu, la duració d'aquest no serà superior a la finalització del curs acadèmic 1992/93, sense perjudici de la renovació en els termes prevists en el Reglament de Normes Bàsiques sobre Concerts Educatius.  
Els centres autoritzats després de la implantació del règim de concerts i que no hagen estat acollits al mateix amb anterioritat, hauran de presentar, juntament amb la sol·licitud i la memòria explicativa, justificació d'haver complit el que disposen els articles 28 i 29 del Reglament de Normes Bàsiques sobre Concerts Educatius.  
Novè  
Tindran preferència, per tal d'acollir-se al règim de concerts, els centres a què fa referència l'article 48,3 de la Llei Orgànica 8/1985, de 3 de juliol i, en les mateixes condicions, aquells centres que en règim de cooperativa compliran alguna o algunes de les finalitats incloses en aquest.  
Deu  
Les sol·licituds es presentaran, en el Servei Territorial de Cultura i Educació de l?àmbit territorial del centre. El model de sol·licitud podrà arreplegar-se en les dependències del Servei Territorial corresponent.  
Amb la sol·licitud s'adjuntarà, si convé, documentació indicada en l'article 21 del Reglament de Normes Bàsiques sobre concerts educatius i aquella que acredite les circumstàncies individualitzades de cada centre.  
Les sol·licituds seran subscrites per les persones que figuren com a titulars en el Registre Especial de Centres, i en el cas de persones jurídiques, la sol·licitud serà firmada per qui ostenta la representació legal d'aquesta. Els Centres en règim de cooperativa acompanyaran declaració jurada, firmada pel president, que els Estatuts no contenen clàusules que impedesquen el compliment de les obligacions pròpies dels centres acollits al règim de concerts educatius. S'unirà una còpia dels Estatuts de la Cooperativa.  
Onze  
Els Serveis Territorials de Cultura i Educació trametran les sol·licituds presentades, amb la documentació, a les Comissions Territorials de Concerts Educatius, despré de verificar les dades incloses en les sol·licituds i en la documentació.  
Dotze  
Les Comissions Territorials de concerts educatius es constituiran en cada Servei Territorial abans del 31 de gener de cada any i estaran integrades pels membres següents:  
President.- El Director Territorial de Cultura i Educació.  
Vocals.- Quatre membres de l'Administració Educativa, designats pel Director Territorial de Cultura i Educació.  
- Quatre representats dels pares d'alumnes elegits per les confederacions o federacions d'associacions de pares d'alumnes legalment constituïdes més representatives en l?àmbit provincial.  
- Quatre representants dels Ajuntaments que determine el Director Territorial de Cultura i Educació, d'entre aquells on s'impartirà l?ensenyament dels concerts educatius, amb la major extensió.  
- Tres representants dels titulars de centres docents privats, designats per les organitzacions empresarials més representatives en el sector, en l?àmbit provincial. Si la designació no es produïa, es designaran els dos titulars de centres docents privats amb major nombre d'alumnes i el titular del centre amb menor nombre d'alumnes.  
- Un representant dels centres docents privats, la titular dels quals serà una Cooperativa d'ensenyament, designat per les organitzacions que representen aquesta classe de centres.  
- Quatre representants de professorat, designats per les organitzacions sindicals més representatives en l'àmbit provincial.  
Secretari.- El Secretari del Servei Territorial de Cultura i Educació.  
Tretze  
Les Comissions Territorials examinaran les sol·licituds i les memòries presentades i formularan les corresponents propostes segons que indica l'article 23.2 del Reglament de Normes Bàsiques sobre Concerts Educatius.  
Les Propostes es presentaran al Director Territorial de Cultura i Educació abans de l'1 de març de l'any corresponent.  
Catorze  
Els Directors Territorials de Cultura i Educació elevaran tot allò que s'ha efectuat, amb el seu informe abans del 15 de març, a la Direcció General de Centres i Promoció Educativa, la qual també ho informarà i, després d'escoltar a l?interessat, formularà la corresponent proposta davant el Conseller de Cultura, Educació i Ciència.  
L'aprovació o denegació de les sol·licituds d'incorporació al règim de concerts es farà abans del 15 d'abril de l'any corrresponent, es publicarà en el Diari Oficial de la Generalitat Valenciana i serà notificat als interessats.  
Quinze  
Els nous concerts educatius es formalitzaran en el corresponent document administratiu, segons que assenyala l'article 25 del Reglament de Normes Bàsiques sobre Concerts Educatius.  
III. De la modificació) dels concerts educatius  
Setze  
Abans de començar cada curs acadèmic les variacions que puguen produir-se en els centres concertats, per alteració del nombre d'unitats o per altres circumstàncies individualitzades seran autoritzades per l'Administració educativa mitjançant la tramitació de l?oportú expedient instruït a petició del titular del centre o d'ofici. S'acordarà la modificació del concert educatiu per tal que s'adeqüe a la variació que haurà sofert.  
Les sol·licituds es presentaran durant el mes de gener anterior al curs en què s'haurà de produir la modificació del concert, davant dels Serveis Territorials de Cultural Educació, i també s'hi adjuntarà la documentació acreditativa de la variació. Tot això, juntament amb l?informe del Director Territorial corresponent, es trametrà a la Direcció General de Centres i Promoció Educativa, la qual formularà la proposta adequada davant el Conseller de Cultura, Educació i Ciència .La resolució es publicarà al Diari Oficial de la Generalitat Valenciana i es notificarà als interessats.  
Si la modificació del concert s'iniciava d'ofici, serà preceptiva l'audiència prèvia de la persona interessada.  
En el corresponent document administratiu es formalitzarà un Annex amb la modificació del concert que s'acordarà.  
Les sol·licituds podran sotmetres per a l'examen i proposta, a les Comissions Territorials de Concerts previstes a l'article dotze d'aquesta Ordre.  
Disset  
Quan la variació serà conseqüència d'un canvi de la titularitat del centre, el nou titular sol·licitarà la modificació del concert en el termini de trenta dies des de la publicació de la disposició que autoritzarà el canvi de titularitat.  
La sol·licitud la resoldrà el Director General de Centres i Promoció Educativa.  
Divuit  
Els Centres concertats estaran sujectes al control financer que les disposicions vigents atribuixen a la Intervenció General de la Conselleria d'Economia i Hisenda de la Generalitat Valenciana, així com a la Inspecció Financera i Tributària del Ministeri d'Economia i Hisenda.  
DISPOSICIONS FINALS  
Primera  
Els centres de nivells obligatoris que, fen ús d'allò que estableix la Disposició Transitòria Tercera de la Llei Orgànica 8/1985, de 3 de juliol, i en raó de la insuficiència de les consignacions pressupostàries estan acollits al règim singular de concerts, en el cas d'aprovar-se la renovació del concert, s'incorporaran al règim general segons que estableix la present Ordre.  
Segona  
La renovació dels concerts si pertoca, per part de centres de nivells no obligatoris, serà sempre mitjançant concerts singulars, segons que estableix la Disposició Addicional Tercera de la Llei Orgànica 8/1985, de 3 de juliol.  
Tercera  
Els Convenis subscrits entre les Corporacions Locals i la  
Conselleria de Cultura, Educació i Ciència, fent ús d'allò que estableix al Disposició Addicional Segona de la Llei Orgànica 8/1985 de 3 de juliol, es renovaran i s'extinguiran segons que estipulen aquests Convenis.  
DISPOSICIO DEROGATORIA  
Queden derogades l?Ordre de 14 de gener de 1.986 per la qual es dicten instruccions per a la implantació del règim de concerts educatius, a partir de 1.986/87, i l?Ordre de 23 de gener de 1987 per la qual es dicten instruccions sobre concerts educatius prevists en la Llei Orgànica 8/1985, de 3 de juliol per a 1987 a la Comunitat Valenciana.  
DISPOSICIONS FINALS  
Primera  
La Direcció General de Centres i Promoció Educativa podrà dictar les instruccions necessàries per a l?execució i el desplegament d'aquesta Ordre.  
Segona  
La present Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 27 de desembre de 1988.  
El Conseller de Cultura, Educació i Ciència,   
CEBRIA CISCAR I CASABAN  
Veure imatge


Còpia Permalink ELI